मुलतान मटगुमरी दे ज़िलें च अनार्य जाति दियां जनानिया अज्ज बी इयां गै करदियां न। इस्सै लेई महाभारते च लिखेया ऐ जे मद्रदेशै दे लोक अनार्य, वेदवाह्य ते ब्रात्य हे। ताइयों कर्ण, शल्य गी ‘कुदेशज’, ‘पापदेशज’ (पापी देस्सै च जम्मे दा) आखदा ऐ। इक रात बी इने अनार्य लोकें च गुजारियै, आय प्रायश्‍चित करदे हे। एदे बिपरीत डुग्गर देसा दे लोक शुद्ध आर्य हे। उन्दा रेह्‌न-संह्‌न, लाबा ते आचार-विचार सब आर्य जाति दे अनुकूल हे। अज्ज बी हैन। उन्दी भाशा बी सस्कृत दा अपभ्रंश ऐ। डोगरी दे मते शब्द वैदिक संस्कृत कन्ने तुलना रखदे न। डोगरें दे श्रौत, स्मार्त संस्कर बी शुद्ध रूपै च आर्य-परम्परा दा अनुसरण करदे न।